|  |  |
| --- | --- |
| Caiet de sarcini pentru activitățile de salubrizare menajeră în comuna Stroiești, județul suceava | Intocmit,    Aprobat, primar |

# Capitalul I – Introducere.

## Date despre UAT Stroiești, jud. Suceava

## Situația actuală a serviciului de salubrizare pe raza UAT Stroiești, județul Suceava

# Capitolul I Obiectul caietului de sarcini

Prezentul caiet de sarcini stabilește condițiile de desfășurare a activităților specifice serviciului de salubrizare, stabilind nivelurile de calitate și condițiile tehnice necesare funcționării acestui serviciu în condiții de eficiență și siguranță.

Prezentul caiet de sarcini a fost elaborat spre a servi drept documentație tehnică și de referință în vederea stabilirii condițiilor specifice de desfășurare a serviciului de salubrizare.

Caietul de sarcini face parte integrantă din documentația necesară desfășurării activității Precolectarea, colectarea și transportul deșeurilor municipale, inclusiv a deșeurilor toxice periculoase din deșeurile menajere, cu excepția celor cu regim special și constituie ansamblul cerințelor tehnice de bază.

1. Prezentul caiet de sarcini conține specificațiile tehnice care definesc caracteristicile referitoare la nivelul calitativ, tehnic și de performanță, siguranța în exploatare, precum și sisteme de asigurare a calității, terminologia, condițiile pentru certificarea conformității cu standarde relevante sau altele asemenea.
2. Specificațiile tehnice se referă, de asemenea, la algoritmul executării activităților, la verificarea, inspecția și condițiile de recepție a lucrărilor, precum și la alte condiții ce derivă din actele normative și reglementările în legătură cu desfășurarea serviciului de salubrizare.
3. Caietul de sarcini precizează reglementările obligatorii referitoare la protecția muncii, la prevenirea și stingerea incendiilor și la protecția mediului, care trebuie respectate pe parcursul prestării serviciului de salubrizare, așa cum este descris în Regulamentul serviciului public de salubrizare al UAT Stroiești, jud. Suceava, aprobat prin HCL nr. \_\_\_\_\_.

Termenii, expresiile și abrevierile utilizate sunt cele din regulamentul serviciului public de salubrizare al UAT Stroiești, jud. Suceava, cele din Legea 211/2011, Legea 51/2006 și Legea 101/2006.

# Capitolul II Cerințe organizatorice minimale

Operatorii serviciului de salubrizare vor asigura:

1. respectarea legislației, normelor, prescripțiilor și regulamentelor privind igiena muncii, protecția muncii, protecția mediului, prevenirea și combaterea incendiilor;
2. exploatarea, întreținerea și reparația instalațiilor și utilajelor cu personal autorizat;
3. respectarea indicatorilor de performanță și calitate stabiliți în Regulamentul serviciului de salubrizare al UAT Stroiești, jud. Suceava, anexă la contractul de delegare.
4. furnizarea către autoritatea administrației publice locale, respectiv A.N.R.S.C., a informațiilor solicitate și accesul la documentațiile și la actele individuale pe baza cărora prestează serviciul de salubrizare, în condițiile legii;
5. respectarea angajamentelor luate prin contractele de prestare a serviciului de salubrizare;
6. prestarea serviciului de salubrizare la toți utilizatorii din raza UAT Stroiești, jud. Suceava, colectarea întregii cantități de deșeuri municipale și lăsarea în stare de curățenie a spațiului destinat depozitării recipientelor de precolectare;
7. aplicarea de metode performante de management care să conducă la reducerea costurilor de operare;
8. elaborarea planurilor anuale de revizii și reparații executate cu forțe proprii și cu terți;
9. realizarea unui sistem de evidență a sesizărilor și reclamațiilor și de rezolvare operativă a acestora;
10. ținerea unei evidențe a gestiunii deșeurilor și raportarea periodică a situației autorităților competente, conform reglementărilor în vigoare;
11. personalul necesar pentru prestarea activităților asumate prin contract sau prin hotărârea de dare în administrare;
12. conducerea operativă prin dispecerat și asigurarea mijloacelor tehnice și a personalului de intervenție;
13. dotare proprie cu instalații și echipamente specifice necesare pentru prestarea activităților în condițiile stabilite prin contract;
14. alte condiții specifice stabilite de autoritatea administrației publice locale.

# Capitolul III Activitățile care fac parte din delegarea gestiunii serviciului de salubrizare de pe raza UAT Stroiești, jud. Suceava

Activitățile componente ale serviciului public de salubrizare menajeră pentru care se organizează prezenta procedură sunt:

1. Colectarea și transportul separat al deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă și fracția uscată;
2. Colectarea, transportul și valorificarea/eliminarea deșeurilor voluminoase provenite de la populație, instituții publice și agenți economici;
3. Colectarea, transportul și valorificare/eliminarea deșeurilor provenite din locuințe, generate de activități de reamenajare și reabilitare interioară și/sau exterioară a acestora;
4. Sortarea deșeurilor municipale, fracția uscată;
5. Transportul deșeurilor reziduale rezultate din sortarea fracției uscate și a deșeurilor municipale fracția umedă, la depozitul ecologic din cadrul CMID Moara;

Obiectivul general al contractului de delegare este de a asigura un sistem eficient de colectare și transport a deșeurilor municipale, inclusiv fracții colectate separat, transport și sortare a deșeurilor municipale de pe raza UAT Stroiești, jud. Suceava, în beneficiul sănătății publice și mediului și în conformitate cu actele normative și reglementările relevante în domeniu.

## Secțiunea 1 – Colectarea și transportul separat al deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă și fracția uscată

1. Operatorul are permisiunea de a desfășura activitățile de Colectare și transport separat al deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă și fracția uscată, în condițiile legii, în aria administrativ-teritorială a localității Stroiești, jud. Suceava.
2. Colectarea deșeurilor municipale se realizează pe 2 fracții:
3. Fracția umedă, așa cum este descrisă în Regulamentul serviciului;
4. Fracția uscată, așa cum este descrisă în Regulamentul serviciului;

Numărul de locuitori din aria de operare este de 3000. Pe raza UAT Stroiești nu există asociații de proprietari.

1. Pe raza UAT Stroiești nu există puncte de colectare, ridicarea deșeurilor făcându-se din poartă – în – poartă pentru locuințele individuale, prin colectarea recipientelor/sacilor în care au fost depozitate deșeurile.
2. Agenții economici și Instituțiile publice au obligația să dețină pubele de precolectare a deșeurilor, pe cel puțin cele 2 tipuri de deșeuri.

Agenții economici și a instituțiile publice din aria de operare, sunt prezentate în anexa nr. 1 la caietul de sarcini.

Graficul de colectare a deșeurilor municipale, fracția UMEDĂ și fracția USCATĂ și a celor voluminoase de la toți utilizatorii, inclusiv agenții economici și instituțiile publice, este prezentat în Anexa nr. 2 la caietul de sarcini.

Cantitatea zilnică de deșeuri municipale ce se generează la nivelul UAT Stroiești este de 2,10 tone, prezentată în anexa nr. 3 la prezentul caiet de sarcini.

Cantitatea totală de deșeuri municipale nesortate ce urmează a fi transportate este de **748,25 tone** anual, conform Anexei 4 la Caietul de sarcini.

Cantitățile de deșeuri pentru tarifele solicitate la art. 52 din prezentul Caiet de sarcini se regăsesc tot în Anexa 4.

Operatorul va trebuie să dețină dotările minime cu mijloace de colectare și transport, conform Anexei 5 la prezentul Caiet de sarcini.

Deșeurile municipale, fracția UMEDĂ, după colectare, se transportă la depozitul ecologic din cadrul CMID Moara sau se depozitează temporar în locația operatorului de unde se transportă cu mijloace de transport de mare capacitate la depozitul din cadrul CMID Moara.

Operatorul va prezenta o justificare tehnico – financiară pentru varianta aleasă în cadrul propunerii tehnice.

Deșeurile municipale, fracția USCATĂ, se sortează la stația de sortare deținută de operator care trebuie să aibă o capacitate minimă de 5,0 t/zi.

Depozitul de deșeuri în care se va depozita fracția inutilizabilă (fracția umedă și fracția inutilizabilă rezultată în urma sortării) este situat în localitatea Stroiești, jud. Suceava, componentă a CMID Moara.

Prestarea activităților de precolectare, colectare și transport al deșeurilor municipale, inclusiv a deșeurilor toxice periculoase din deșeurile menajere, cu excepția celor cu regim special, se va executa astfel încât să se realizeze:

1. continuitatea activității, indiferent de anotimp și condițiile meteo, cu respectarea prevederilor contractuale;
2. corectarea și adaptarea regimului de prestare a activității la cerințele utilizatorului;
3. controlul calității serviciului prestat;
4. respectarea instrucțiunilor/procedurilor interne de prestare a activității;
5. ținerea la zi a documentelor cu privire la prestarea serviciului;
6. respectarea regulamentului serviciului de salubrizare aprobat de autoritatea administrației publice locale în condițiile legii;
7. prestarea activității pe baza principiilor de eficiență economică, având ca obiectiv reducerea costurilor de prestare a serviciului;
8. asigurarea capacității de transport al deșeurilor, pentru prestarea serviciului la toți utilizatorii din aria administrativ-teritorială încredințată;
9. reînnoirea parcului auto, în vederea creșterii eficienței în exploatarea acestuia, încadrării în normele naționale privind emisiile poluante și asigurării unui serviciu de calitate;
10. îndeplinirea indicatorilor de calitate a prestării activității, specificați în regulamentul serviciului de salubrizare;
11. asigurarea, pe toată durata de executare a serviciului, de personal calificat și în număr suficient.

### Determinarea cantităților de deșeuri colectate

Determinarea cantităților de deșeuri colectate se va face exclusiv prin cântărire, pe cântare basculă cu verificare metrologică valabilă.

1. Cantitatea de deșeuri municipale, fracția umedă, se va determina la intrarea utilajului în depozitul CMID Moara sau în locația operatorului; operatorul va prezenta în cadrul propunerii tehnice procedura de lucru aferentă, inclusiv verificarea metrologică a cântarului;
2. Cantitatea de deșeuri municipale, fracția uscată, se va determina prin cântărirea deșeurilor reciclabile rezultate în urma sortării, pregătite pentru reutilizare sau reciclare;

## Secțiunea a 2-a - Colectarea, transportul și valorificarea/eliminarea deșeurilor voluminoase provenite de la populație, instituții publice și agenți economici

1. Deșeurile voluminoase constau in deșeuri solide de dimensiuni mari (mobila, obiecte casnice, deșeuri textile, vegetale, lemnoase, obiecte de uz casnic, deșeuri de echipamente electrice și electronice etc.), care nu pot fi preluate cu sistemele obișnuite de precolectare sau colectare a deșeurilor municipale.
2. Deșeurile voluminoase vor fi depozitate de deținătorul acestora, in vederea preluării de către operatorul de salubrizare, in locuri ce vor fi stabilite de Autoritatea publica a UAT Stroiești, jud. Suceava unde exista cai de acces pentru mijloacele de transport. Daca acest lucru nu este realizabil, din cauza spațiului limitat, deșeurile vor fi aduse de deținător in alte locuri special stabilite de Autoritatea publica a UAT Stroiești sau direct la mijlocul de transport in locul, la data și ora stabilite, astfel încât sa nu fie incomodata circulația rutieră.
3. Deșeurile voluminoase: mobila, obiecte casnice, deșeuri textile, vegetale, lemnoase - vor fi colectate periodic de către operatorul de salubrizare, conform unui program întocmit și aprobat de Autoritatea publica a UAT Stroiești și comunicat populației și operatorilor economici.
4. Autoritatea publica a UAT Stroiești are obligația de a coordona colectarea, transportul, depozitarea și valorificarea deșeurilor voluminoase, neasimilabile celor municipale, provenite de la populație, instituții publice și operatori economici.
5. După terminarea acțiunii de colectare, operatorul serviciului de salubrizare trebuie să igienizeze locul/locurile din care s-a realizat colectarea, prin maturare și spălare.
6. DEEE-urile vor putea fi transportate la punctul de sortare sau la punctele de colectare special destinate acestui tip de deșeuri și înființate in baza HG nr. 1037/2010.
7. Operatorul are obligația de a desfășura activitățile de colectare, transport, depozitare și/sau valorificare a deșeurilor voluminoase (mobilier, deșeuri de echipamente electrice și electronice etc.) provenite de la populație, instituții publice și agenți economici, in condițiile legii, provenite de pe aria administrativ-teritorială a UAT Stroiești.

Cantitatea anuală de deșeuri voluminoase estimată se regăsește în Anexa 4 la prezentul Caiet de sarcini.

Operatorul trebuie sa aibă un sistem de evidență a gestionarii deșeurilor voluminoase din care sa rezulte:

1. data in care s-a realizat colectarea, transportul și depozitarea la punctul de sortare, in vederea sortării;
2. punctele de colectare de unde s-a făcut colectarea;
3. cantitățile totale preluate de la populație, persoane juridice de drept public și privat;
4. cantitățile de deșeuri rezultate in urma sortării, pe sortimente;
5. cantitățile de componente sau aparate întregi ce urmează a fi refolosite, cu denumirea !or;
6. cantitățile ce urmează a fi transportate la depozitul de deșeuri.

Prestarea activităților de colectare, transport, depozitare și valorificare a deșeurilor voluminoase provenite de la populație, instituții publice și agenți economici, neasimilabile celor municipale (mobilier, deșeuri de echipamente electrice și electronice etc.) se va executa astfel încât să se realizeze:

1. continuitatea activității, indiferent de anotimp și condițiile meteo, cu respectarea prevederilor contractuale;
2. ridicarea deșeurilor voluminoase, neasimilate celor municipale, din punctele special amenajate la data și intervalul orar stabilit;
3. corectarea și adaptarea regimului de prestare a activității la cerințele beneficiarului;
4. controlul calității serviciului prestat;
5. tinerea la zi a documentelor cu privire la prestarea serviciului;
6. respectarea regulamentului serviciului de salubrizare aprobat de autoritatea administrației publice locale, in condițiile legii;
7. prestarea activității pe baza principiilor de eficienta economica, având ca obiectiv reducerea costurilor de prestare a serviciului;
8. asigurarea cu mijloace auto necesare pentru transportul întregii cantități de deșeuri din aria administrativ-teritoriala încredințată;
9. îndeplinirea indicatorilor de calitate a prestării activității, specificați în regulamentul serviciului de salubrizare;
10. asigurarea, pe toata durata de executare a serviciului, de personal calificat și în număr suficient.

## Secțiunea a 3-a - Colectarea, transportul și depozitarea deșeurilor provenite din locuințe, generate de activități de reamenajare și reabilitare interioară și/sau exterioară a acestora;

(1) Aceasta activitate se refera la deșeurile produse de persoane fizice și instituții publice pentru care Autoritatea publica a UAT Stroiești, jud. Suceava va achita contravaloarea serviciului, deoarece pe raza administrativ teritorială a localității Stroiești este instituită **taxa de salubrizare** care este colectata de autoritatea publica locală.

(2) Deșeurile provenite din locuințe, generate de activități de reamenajare și reabilitare interioara și/sau exterioara a acestora, vor fi depozitate de deținătorul acestora, in vederea preluării de către operatorul de salubrizare, in locuri ce vor fi stabilite de Autoritatea publica a UAT Stroiești, jud. Suceava și unde exista cai de acces pentru mijloacele de transport. Dacă acest lucru nu este realizabil, din cauza spațiului limitat, deșeurile vor fi aduse de deținător in alte locuri special stabilite de Autoritatea publica a UAT Stroiești sau direct la mijlocul de transport in locul/la data/ora stabilite, astfel încât să nu fie incomodată circulația rutieră.

(3) Nu exista norme de determinare a cantității de deșeuri din construcții generate de persoane fizice într-o localitate, cantitatea de referință fiind cea prezentată în Anexa 4.

(4) Pentru persoanele fizice, prestarea serviciului se face în baza taxei de salubrizare, până la convergența cantității de 1 mc/an. Pentru ceea ce depășește această cantitate, prestarea serviciului se face contra cost, pe baza tarifului ofertat. Pentru persoane juridice prestarea serviciului se va face contra cost pe baza tarifului ofertat.

(5) Operatorul are obligația de a desfășura activitățile de colectare, transport și depozitare a deșeurilor rezultate din activități de construcții și demolări, in condițiile legii, in aria administrativ-teritorialii a UAT Stroiești, jud. Suceava.

Deșeurile din construcții și demolări sunt deșeuri solide rezultate in urma demolării sau construirii clădirilor, șoselelor și a altor structuri. In mod uzual, aceste deșeuri conțin pământ vegetal, nisip, pietriș, substanțe gudronate sau rezultate din gudron, argila, substanțe cu lianți bituminoși sau hidraulici, asfalt, macadam, pietre, beton, ciment, cărămizi, lemn, zidărie, materiale pentru acoperișuri, tencuieli și ipsos, pasta de lipit, vopsele, lacuri, cabluri din metal, metale, bârne de lemn și altele asemenea.

Deșeurile rezultate din activități de construcții și demolări, reparații și amenajări de clădiri, locuințe și spații cu alta destinație decât aceea de locuință, vor fi folosite astfel:

* + se vor transporta și se depozita la un spațiu autorizat, în condițiile legii, unde trebuie să fie supuse proceselor de tratare și procesare;
  + produsele rezultate se vor utiliza/reutiliza, în condițiile legii, prin grija operatorului;

(1) Eliberarea autorizațiilor de construire/desființare de către Consiliul local al UAT Stroiești va fi condiționată de existența unui contract de prestări servicii încheiat cu operatorul de salubrizare, pentru colectarea deșeurilor rezultate din construirea/refacerile drumurilor, din demolări și construcții. Executantul lucrării are obligația de a precolecta deșeurile rezultate din activitatea sa in containere specializate proprii sau puse la dispoziție de către operatorul de salubrizare. Transportul, in vederea depozitarii deșeurilor rezultate din activitățile enumerate, se realizează in baza unui contract de prestări servicii.

(2) Precolectarea se realizează numai in containere standardizate acoperite, fiind interzisa depozitarea deșeurilor provenite din activitatea de construcții și demolări pe platformele de precolectare a deșeurilor municipale, in recipientele sau containerele in care se depun deșeurile municipale.

(3) Transportul deșeurilor provenite din activitățile de construcții și demolări se realizează in containerele in care s-a realizat precolectarea sau in basculante prevăzute cu sistem de acoperire a încărcăturii, pentru a nu avea loc degajarea prafului sau împrăștierea acestora in timpul transportului.

( 4) in cazul deșeurilor provenite din activitățile de construcții și demolări prin a căror manipulare se degajă praf se vor lua măsurile necesare de umectare, astfel încât cantitatea de praf degajata in aer sa fie sub concentrația admisă.

Eliminarea deșeurilor neutralizate se face cu respectarea condițiilor impuse de tehnologia de depozitare controlată, in sectoarele din cadrul depozitelor de deșeuri autorizate cu care operatorul are încheiat un contract.

Deșeurile din construcții și demolări vor fi supuse proceselor de reciclare și recuperare, putând fi utilizate pentru diferite lucrări specifice sau valorificate, după ce au fast supuse procesării, neutralizării și pre-tratării in punctul de sortare.

Operatorul are obligația sa îndeplinească obiectivele de reutilizare, reciclare si alte operațiuni de valorificare materiala, inclusiv operațiuni de umplere care utilizează deșeuri pentru a înlocui alte materiale, a deșeurilor nepericuloase provenind din activități de construcții si demolări, cu excepția materialelor geologice naturale definite la categoria 17 05 04, conform prevederilor OUG nr. 196/2005, cu modificările si completările ulterioare, menționate în Regulamentul serviciului de salubrizare.

În cazul neîndeplinirii obiectivului de reutilizare, operatorul va achita penalitatea aferentă la Fondul de Mediu.

Este interzisa abandonarea și depozitarea deșeurilor din construcții și demolări pe domeniul public sau privat al UAT Stroiești.

Operatorul trebuie sa aibă un sistem de evidență a gestionarii deșeurilor din construcții și demolări, din care sa rezulte:

1. data in care s-a realizat colectarea, transportul și depozitarea la punctul de sortare, in vederea tratării;
2. punctele de colectare de unde s-a făcut colectarea;
3. cantitățile totale preluate de la populație, persoane juridice de drept public și privat;
4. cantitățile de deșeuri rezultate in urma tratării, pe sortimente;
5. cantitățile ce urmează a fi transportate la depozitul de deșeuri.

Prestarea activităților de colectare, transport și valorificare/depozitare a deșeurilor din construcții și demolări provenite de la populație, instituții publice și agenți economici se va executa astfel încât să se realizeze:

1. continuitatea activității, indiferent de anotimp și condițiile meteo, cu respectarea prevederilor contractuale;
2. ridicarea deșeurilor voluminoase, neasimilate celor municipale, din punctele special amenajate la data și intervalul orar stabilit;
3. corectarea și adaptarea regimului de prestare a activității la cerințele beneficiarului;
4. controlul calității serviciului prestat;
5. tinerea la zi a documentelor cu privire la prestarea serviciului;
6. respectarea regulamentului serviciului de salubrizare aprobat de autoritatea administrației publice locale, in condițiile legii;
7. prestarea activității pe baza principiilor de eficienta economica, având ca obiectiv reducerea costurilor de prestare a serviciului;
8. asigurarea cu mijloace auto necesare pentru transportul întregii cantități de deșeuri din aria administrativ-teritoriala încredințată;
9. îndeplinirea indicatorilor de calitate a prestării activității, specificați în regulamentul serviciului de salubrizare;
10. asigurarea, pe toata durata de executare a serviciului, de personal calificat și în număr suficient.

## Secțiunea a 4-a Sortarea deșeurilor municipale

Operatorul are permisiunea de a desfășura activitatea de sortare a deșeurilor municipale, în condițiile legii, provenite din aria administrativ-teritorială Stroiești, jud. Suceava.

Operatorul care desfășoară activitatea de precolectare, colectare și transport al deșeurilor municipale, va desfășura și activitatea de sortare a deșeurilor municipale, fracția USCATĂ și va fi sprijinit de consiliul local pentru a introduce precolectarea selectivă a deșeurilor, pe cele 2 fracții, UMED și USCAT, prin dezvoltarea metodelor și sistemelor pentru sortarea la sursă și/sau înainte de depozitare.

1. Obligațiile operatorului. Principala obligație a operatorului va fi îndeplinirea prevederilor contractuale in condiții de maxima eficienta și conform reglementarilor in vigoare. Operatorul va urmări ca serviciile de sortare deșeurilor municipale fracția uscata si transport a deșeurilor reziduale rezultate din sortare sa se realizeze cu un raport calitate/cost cat mai bun pe perioada de derulare a contractului de delegare și un echilibru intre riscurile și beneficiile asumate prin contract. Serviciile de salubrizare trebuie sa asigure prestarea activităților in regim de continuitate pentru toți utilizatorii din UAT Stroiești cu respectarea condițiilor tehnice specifice fiecărei activități.
2. Obligații ale Operatorului:
   * sa respecte regulile asumate prin contractul de delegare,
   * sa furnizeze către Autoritatea publica locala a comunei Stroiești informațiile solicitate și sa asigure accesul la toate informațiile necesare in vederea verificării și evaluării funcționarii și dezvoltării serviciului public de salubrizare, in conformitate cu clauzele contractului de delegare și cu prevederile legale in vigoare;
   * sa pună in aplicare metode performante de management care sa conducă la reducerea costurilor de operare, inclusiv prin aplicarea procedurilor concurențiale prevăzute de normele legale in vigoare pentru achizițiile de lucrări, bunuri și servicii.

Sortarea deșeurilor municipale fracția uscata se face in scopul reducerii cantității de deșeuri eliminate prin depozitare și a respectării prevederilor art. 2, alin. (6) din Legea 101/2006 privind Salubrizarea localităților.

Activitatea de sortare a deșeurilor municipale fracția uscata este o componentă a serviciului public de salubrizare menajeră care face obiectul delegării de gestiune și cuprinde următoarele operații:

* + sortarea efectivă a deșeurilor municipale, fracția uscată, pe tipuri și categorii, din care să rezulte minim cele 4 categorii descrise la alin. (6) al art. 2 din Legea 101/2006;
  + transportul și eliminarea către depozitul ecologic din cadrul CMID Moara a deșeurilor nereciclabile, rezultate in urma procesului de sortare;
  + transportul materialelor reciclabile la reciclatorul final;

Operatorul serviciului de salubrizare, pentru activitatea ,,Sortarea deșeurilor municipale fracția uscată" va asigura:

1. o dotare proprie cu instalații și echipamente specifice necesare pentru prestarea activităților. Locația punctului de sortare trebuie să îndeplinească condiții minime tehnice și de mediu. In oferta tehnica, ofertantul va preciza Punctul de sortare propus pentru efectuarea serviciului, inclusiv Autorizația de mediu.
2. respectarea legislației, normelor, prescripțiilor și regulamentelor privind igiena muncii. protecția muncii, gospodărirea apelor, protecția mediului, prevenirea și combaterea incendiilor;
3. exploatarea, întreținerea și reparația instalațiilor și utilajelor cu personal autorizat;
4. respectarea indicatorilor de performanță și calitate stabiliși prin Regulamentul Serviciului public de salubrizare a UAT Stroiești;
5. furnizarea către autoritatea locală, A.N.R.S.C., a informațiilor solicitate și accesul la documentațiile și la actele individuale pe baza cărora prestează serviciul de salubrizare, in condițiile legii;
6. respectarea angajamentelor asumate prin contractele de prestare a serviciului de salubrizare;
7. aplicarea de metode performante de management care să conducă la reducerea costurilor de operare;
8. elaborarea planurilor anuale de revizii și reparații executate cu forte proprii și cu terți;
9. ținerea unei evidențe a gestiunii deșeurilor și raportarea periodică a situației autorităților competente, conform reglementărilor in vigoare;
10. personalul necesar pentru prestarea activităților;

Operatorul va face dovada deținerii unei stații de sortare autorizate, în condițiile legii pentru acest serviciu.

Cantitatea anuală de deșeuri municipale, fracția USCATĂ, care se va sorta este cea specificată în anexa nr. 4 la prezentul Caiet de sarcini.

Gestiunea deșeurilor reciclabile rezultate in urma sortării îi revine operatorului.

**Eficienta in sortare**. Pentru deșeurile municipale fracția uscată cantitatea de deșeuri pregătite pentru reutilizare și reciclare, netransportate la depozitul din cadrul CMID Moara, va reprezenta minim 75% din cantitatea totala de deșeuri municipale fracția uscata acceptată in punctul de sortare. Acest indicator se va determina anual.

Operatorul va prezenta, în cadrul propunerii tehnice, o procedură de lucră, pentru acceptarea deșeurilor municipale, fracția uscată, în stația de sortare.

Autoritatea locală a UAT Stroiești, jud. Suceava dorește să încheie contracte cu **Organizații de Implementare a Răspunderii Extinse a Producătorului** în vederea recuperării cheltuielilor generate de colectarea, transportul, sortarea și pregătirea pentru reutilizare și reciclare a deșeurilor de ambalaje din deșeurile reciclabile rezultate în urma sortării. În acest sens, operatorul va prezenta procedura de lucru pentru realizarea acestui deziderat.

# Capitolul IV – Aspecte procedurale

## Perioada de mobilizare și data programata pentru începere

Perioada de mobilizare reprezintă perioada dintre data semnării contractului și data de începere a activității și va fi de maxim 15 zile de la semnarea contractului. În timpul perioadei de mobilizare, Operatorul, de comun acord cu autoritatea publica locala a UAT Stroiești va anunța generatorii de deșeuri in legătură cu detaliile serviciilor de baza care fac obiectul Contractului și va planifica introducerea serviciilor.

## Legislația aplicată

Serviciile furnizate de către operator vor fi in deplin acord cu toate legile generale și specifice românești. Acestea includ, dar nu se limitează la, următoarele:

* Legea nr. 211/2011 privind regimul deșeurilor, cu modificările și completările ulterioare;
* Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare;
* H.G. nr. 349/2005 privind depozitarea deșeurilor, cu modificările și completările ulterioare;
* OUG nr. 5/2015 privind deșeurile de echipamente electrice și electronice;
* Legea nr. 51/2006 a serviciilor comunitare de utilități publice, republicata, cu modificările ii completările ulterioare – asigura cadrul legislativ și instituțional unitar in domeniul serviciilor publice din Romania cu pnv1re la obiectivele, competentele, atribuțiile și instrumentele specifice necesare pentru înființarea, organizarea, gestionarea, finanțarea, exploatarea, monitorizarea și controlul furnizării/prestării reglementate a serviciilor comunitare de utilități publice;
* Legea nr. 101/2006 privind serviciul de salubrizare a localităților, republicata, cu modificările și completările ulterioare. Stabilește cadrul juridic unitar privind înființarea, organizarea, gestionarea, finanțarea, exploatarea, monitorizarea și controlul funcționarii serviciului public de salubrizare al localităților; se aplica serviciului public de salubrizare al comunelor, orașelor și municipiilor, județelor și al sectoarelor municipiului București, precum și al asociațiilor de dezvoltare intercomunitara având ca obiectiv serviciile de salubrizare;
* O.U.G. nr. 196/2005 privind Fondul pentru mediu, cu modificările si completările ulterioare
* Legea nr. 98/2016 privind Achizițiile publice;
* H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice
* Ordinul Ministrului Sănătății nr. 119/2014 pentru aprobarea Normelor de igiena și a recomandărilor privind mediul de viață al populației;
* Ordinul Președintelui A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților – reglementează modul de determinare a tarifelor pentru activitățile specifice serviciului de salubrizare a localităților, prestate de operatori;
* orice alt act normativ specific activităților prestate, in vigoare la data publicării in SEAP a acestei documentații precum și apărute pe parcursul desfășurării contractului.

## Parametrii de performanță și penalități

(1) În cazul in care operatorul nu v-a respecta prevederile acestui Caiet de sarcini sau prevederile contractului, operatorul va plăti penalități/sancțiuni contravenționale astfel cum sunt stabilite prin contractul de delegare, Caietul de sarcini și Regulamentul serviciului.

(2) Parametrii de performanță ai contractului de servicii includ:

* Prestarea de servicii pentru toți utilizatorii de pe raza UAT Stroiești, conform prevederilor contractuale
* Colectarea la timp a deșeurilor conform programului de lucru
* Soluționarea corespunzătoare și in cel mai scurt timp a tuturor plângerilor, sesizărilor și reclamațiilor venite de la utilizatori și Autoritatea publica locala
* Utilizarea exclusiv a vehiculelor de transport conforme și care respecta cerințele prezentului Caiet de sarcini
* Inițierea și derularea de campanii periodice de informare și conștientizare a publicului, minim **4 campanii anual**
* Raportarea și comunicarea cu Autoritatea publica locala a UAT Stroiești, conform reglementărilor in vigoare

(3) Operatorul răspunde și garantează de calitatea și cantitatea serviciilor prestate, in conformitate cu clauzele contractuale, Caietul de sarcini, Regulamentul serviciului și reglementările aplicabile.

## Programul de lucru

1. In planificarea Serviciilor, Operatorul va respecta legislația națională, regionala și locală referitoare la programul de lucru al angajaților.
2. Programul de colectare va in conformitate cu cel din Anexa 2 și va fi prezentat, detaliat, în cadrul propunerii tehnice.
3. Operatorul va modifica zilele de lucru in funcție de zilele de sărbători legale, de cate ori va fi necesar.
4. Operatorul va presta Serviciile și va respecta cu strictețe un program regulat de lucru.

# Capitolul V – Aspecte contractuale

## Durata contractului

(1) Durata pentru care se încheie contractul de salubrizare pentru prestarea serviciului de salubrizare menajera este de 1 an.

(2) Pe întreaga durata a contractului se interzice operatorului subdelegarea serviciului public de salubrizare menajera sau a oricărei dintre activitățile componente, așa cum sunt ele descrise la capitolul 8. Subdelegarea presupune încredințarea de către operatorul declarat câștigător către un alt operator a dreptului de prestare a serviciului/activităților dobândit prin contractul de delegare.

(3) Durata contractului poate fi prelungita in condițiile legii.

## Încetarea contractului

1. Încetarea contractului se face in următoarele situații:

* în cazul in care operatorului i se retrage licența A.N.R.S.C. sau aceasta nu este prelungita după expirarea termenului ;
* la expirarea duratei stabilite prin contract, daca părțile nu convin, in sens, prelungirea acestuia, in condițiile legii;
* in cazul in care interesul național sau local o impune, prin denunțarea unilaterala de către Autoritatea Contractanta, cu plata unei despăgubiri juste și prealabile in sarcina acesteia;
* in cazul nerespectării obligațiilor contractuale de către operator, prin reziliere, cu plata unei despăgubiri in sarcina acestuia;
* în momentul începerii operării SMID la nivelul județului Suceava, prin desemnarea unui operator de către CJ Suceava prin licitație publică;
* in cazul in care operatorul nu deține autorizațiile legale sau când aceste licențe sunt retrase;
* in cazul reorganizării judiciare sau a falimentului operatorului;
* cu acordul ambelor părți, in scris.
* alte cauze de încetare

1. Orice modificare a contractului se poate face doar prin act adițional, in condițiile dispozițiilor legale, semnat de ambele părți.

## Facturare servicii prestate

Structura și nivelul tarifelor ofertate vor reflecta costul efectiv al prestației. Ofertanții vor prezenta in mod obligatoriu in oferta tarifele de operare propuse pentru activitatea delegata, conform formularului de oferta din secțiunea „Formulare”, însoțit de justificarea tarifelor ofertate in conformitate cu fisa de fundamentare, însoțită de memoriul tehnico-economic justificativ, conform Anexei I la Norma metodologica de stabilire, ajustare și modificare a tarifelor pentru activitățile specifice serviciului public de salubrizare aprobata prin Ordinul ANRSC nr. 109/2007.

## Tarife

(1) Ofertanții vor prezenta in mod obligatoriu, in oferta financiara, tarife de operare propuse pentru toate următoarele activitățile care fac parte din serviciul de salubrizare menajera a UAT Stroiești, jud. Suceava, respectiv:

1. **Colectarea, transportul și eliminarea prin depozitare a deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă; UM – tona; prețul va fi exprimat în lei/tonă;**
2. **Colectarea, transportul, sortarea și pregătirea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată; UM – tona; prețul va fi exprimat în lei/tonă;**
3. **Colectarea, transportul și valorificarea/eliminarea deșeurilor voluminoase provenite de la populație, instituții publice și agenți economici; UM – tona; prețul va fi exprimat în lei/tonă;**
4. **Colectarea, transportul și depozitarea deșeurilor provenite din locuințe, generate de activități de reamenajare și reabilitare interioară și/sau exterioară a acestora; UM – tona; prețul va fi exprimat în lei/tonă;**

(2) Cantitățile de servicii anuale estimate privind activitățile mai sus menționate care vor fi luate in considerare la prezentarea ofertelor sunt următoarele:

1. **Colectarea, transportul și eliminarea prin depozitare a deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția umedă – 700,00 tone conform Anexei 4 din Caietul de sarcini;**
2. **Colectarea, transportul, sortarea și pregătirea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată – 48,25 tone conform Anexei 4 din Caietul de sarcini;**
3. **Colectarea, transportul și valorificarea/eliminarea deșeurilor voluminoase provenite de la populație, instituții publice și agenți economici – 50,00 tone conform Anexei 4 din Caietul de sarcini;**
4. **Colectarea, transportul și depozitarea deșeurilor provenite din locuințe, generate de activități de reamenajare și reabilitare interioară și/sau exterioară a acestora – 50,00 tone conform Anexei 4 din Caietul de sarcini;**

(3) Costul pentru eliminarea prin depozitare a deșeurilor în cadrul CMID Moara este de 44,07 lei/tonă la care se adaugă Contribuția pentru Economia Circulară în cuantum de 80 lei/tonă. Prețurile nu conțin TVA și vor fi folosite pentru calcularea tarifelor serviciilor prezentate la aliniatul (2).

(4) În cadrul tarifului **Colectarea, transportul, sortarea și pregătirea pentru valorificare și reutilizare a deșeurilor reciclabile rezultate în urma sortării, respectiv eliminarea prin depozitare a deșeurilor reziduale rezultate în urma sortării deșeurilor municipale și al deșeurilor similare provenind din activități comerciale din industrie și instituții, inclusiv fracții colectate separat, fără a aduce atingere fluxului de deșeuri de echipamente electrice și electronice, baterii și acumulatori, fracția uscată**, operatorii **nu vor lua** în calcul veniturile din vânzarea deșeurilor reciclabile rezultate în urma sortării;

(4) Pentru fiecare tarif ofertat vor fi prezentate in mod obligatoriu fisa de fundamentare întocmită cu respectarea prevederilor Ordinului președintelui ANRSC nr. 109/2007, cu justificarea fiecărui element de cost.

(5) Ajustarea tarifelor pentru activitățile specifice serviciului de salubrizare se va face, conform Ordinului ANRSC nr. 109/2007, potrivit formulei:

Unde:

– creșterea cheltuielilor totale determinate de influențele reale primite in costuri;

r% - cota de profit a operatorului;

Q - cantitatea programata in unități de măsură specifice, luată in calcul la nivelul avut in vedere la determinarea tarifului actual.

(6) Pentru prima lună din contract, ajustarea tarifelor nu este permisă.

(7) În Anexa 6 la Caietul de sarcini sunt prevăzuți factori de evaluare pentru licitația privind Salubrizarea menajera pe raza UAT Stroiești, jud. Suceava.

(1) Mecanismul de plata. Finanțarea serviciului de salubrizare se realizează prin taxa locala specială colectata de către autoritatea locală a comunei Stroiești, județul Suceava.

(2) Operatorul de servicii va fi plătit lunar in baza cantității de servicii prestate și a Raportului lunar al prestării Serviciilor.

(3) Operatorul va depune lunar o situație detaliata a serviciilor prestate sub forma unei Anexe la factura de servicii din care să reiasă cantitățile de servicii prestate pe cele 4 categorii de tarife, prezentate la art. 53. Operatorul va factura cantitatea serviciilor la tarifele aprobate.

## Obiective de mediu

(1) Pe durata derulării contractului de delegare de gestiune se vor respecta condițiile impuse de autoritatea de mediu competentă.

(2) Pe durata derulării contractului de delegare de gestiune, operatorul va implementa condiționările ce se stabilesc prin acte normative emise de autoritatea de mediu competentă, conform unor programe de conformare la cerințele de mediu.

# Capitolul VI - Dotări cu personal - utilaje, tehnologii

#### 

(1) Operatorul își va dimensiona structura de personal, parcul de autospeciale, al utilajelor și echipamentelor pentru colectarea și transportul deșeurilor, in funcție de condițiile prevăzute in Documentația de atribuire privind delegarea gestiunii serviciului public de salubrizare menajera a UAT Stroiești, jud. Suceava.

Utilaje: Total 7 de utilaje din care:

* **5 autogunoiere** compactoare cu capacitate de minim 6,5 tone sarcină utilă. 3 buc pentru colectarea fracției umede, 1 buc pentru colectarea fracției uscate și 1 de rezervă.
* 2 autospeciale pentru colectarea deșeurilor voluminoase și a DCD – urilor.

Echipamente:

* Operatorul trebuie să dețină/are în administrare o stație de sortare autorizată, în condițiile legii, pentru sortarea deșeurilor municipale, fracția uscată, cu o capacitate de minim **5,00** tone/zi.
* Operatorul trebuie să facă dovada că deține un **spațiu de stocare temporară**, autorizat în condițiile legii, pentru tratarea/sortarea/procesarea deșeurilor voluminoase și a DCD.

(2) Operatorul poate sa asigure autogunoiere compactoare de capacitate diferite, dar care pe total sa însumeze minim capacitatea specificată.

(3) Operatorul poate folosi aceleași autogunoiere compactoare pentru colectarea deșeurilor municipale fracția uscată și pentru colectarea deșeurilor municipale fracția umeda. Acest lucru este permis dacă autogunoierele care au colectat deșeuri municipale fracția umeda au fost spălate, apoi a început colectarea deșeurilor municipale fracția uscată.

# Capitolul VII – Indicatori minimi de performanță

Operatorul este obligat sa respecte indicatorii minimi de performanță specifici serviciului de salubrizare menajeră, conform prevederilor Regulamentului de organizare și funcționare a serviciului public de salubrizare a UAT Stroiești, jud. Suceava.

În cadrul propunerii tehnice, operatorul va prezenta proceduri proprii de lucru pentru respectarea indicatorilor de performanță.

## Anexa nr. 1 la Caietul de sarcini

### Agenți economici și a instituțiilor publice de pe raza UAT Stroiești

În momentul actual, în conformitate cu informațiile deține în baza de date a Primăriei comunei Stroiești, pe raza UAT – ului sunt înregistrați un număr de 45 Agenți economici și Instituții publice.

## Anexa nr. 2 la Caietul de sarcini

### Graficul de colectare a deșeurilor municipale (inclusiv cele voluminoase) și a deșeurilor din construcții și demolări

|  |  |  |
| --- | --- | --- |
| **Tip generator** | **Tip deșeu** | **Frecvență colectare** |
| Locuințe individuale | Fracția Umedă | 1 colectare/săptămână |
| Fracția Uscată | 1 colectare la 2 săptămâni |
| Agenți economici și instituții publice | Fracția Umedă | 1 colectare/săptămână |
| Fracția Uscată | 1 colectare la 2 săptămâni |
| Locuințe individuale și instituții publice | DCD | La solicitarea Autorității contractante |
| Agenți economici | La solicitarea agentului economic |
| Toți generatorii | Voluminoase | 4 campanii de ridicare anual |

## Anexa nr. 3 la Caietul de sarcini

### Determinarea cantității medii zilnice de deșeuri municipale, nesortate, generate pe raza UAT Stroiești, județul Suceava.

Determinarea cantității medii zilnice de deșeuri municipale generate într-o localitate se face cu

relația:

, unde:

- cantitatea medie zilnică de deșeuri municipale generate;

N - numărul de locuitori ai localității; 3000 locuitori;

Im - indicele mediu de producere a deșeurilor menajere; Im a fost stabilit prin măsurători și înregistrări statistice din anii precedenți. Pentru UAT Stroiești Im = 0,683 kg/locuitor/zi.

## Anexa nr. 4 la Caietul de sarcini

### Cantitatea anuală de deșeuri municipale nesortate ce urmează a fi colectate și transportate.

Qan = Qmed/zi x 365 = 2,05 x 365 = 748,25 tone

Pe baza determinărilor din anii precedenți, compoziția medie a deșeurilor municipale pe raza UAT Stroiești, este următoarea:

|  |  |  |
| --- | --- | --- |
| Nr. crt. | Tip deșeu | Pondere |
| 1 | Deșeuri biodegradabile | 57,11% |
| 2 | Hârtie | 0,10% |
| 3 | Carton | 2,09% |
| 4 | Compozite | 0,22% |
| 5 | Textile | 1,75% |
| 6 | Textile sanitare | 0,15% |
| 7 | Plastice | 3,50% |
| 8 | Combustibile neclasate (lemn) | 0,19% |
| 9 | Sticlă | 2,85% |
| 10 | Metale | 0,68% |
| 11 | Incombustibile neclasate (DCD) | 8,50% |
| 12 | Deșeuri menajere speciale | 0,10% |
| 13 | Alte tipuri | 20,74% |
| 14 | Elemente fine cu granulometrie sub 20 mm | 2,06% |
|  |  |  |
|  |  |  |
| A | Hârtie, carton, plastic, metal, sticlă | 09,22% |
| B | Diferența | 90,78% |

Cantitățile de deșeuri care fac obiectul prezentului Caiet de sarcini:

1. Colectarea deșeurilor municipale, fracția UMEDĂ – 700,00 tone/an
2. Colectarea deșeurilor municipale, fracția USCATĂ – 48,25 tone/an
3. Colectarea deșeurilor voluminoase – 50 tone/an
4. Colectarea DCD – 50 tone/an

## Anexa nr. 5 la Caietul de sarcini

### Necesarul minim de mijloace de transport pentru colectarea și transportul deșeurilor municipale.

1. Pentru colectarea deșeurilor municipale, fracția UMEDĂ, operatorul va face dovadă că deține sau are acces la un număr de **4 auto-gunoiere** compactoare cu o capacitate minimă de 6,5 tone încărcătură utilă. **3 dintre ele vor fi folosite în mod curent**, iar una va fi folosită drept rezervă.
2. Pentru colectarea deșeurilor municipale, fracția USCATĂ, operatorul va face dovada că deține sau are acces la **1 autogunoieră** cu sarcina utilă de minim 6,5 tone.
3. Pentru colectarea deșeurilor voluminoase, operatorul va face dovada că deține sau are acces la o autoutilitară, cu o greutate utilă de minim 3,5 tone;
4. Pentru colectarea deșeurilor voluminoase, operatorul va face dovada că deține sau are acces la o autoutilitară, cu o greutate utilă de minim 3,5 tone;

## Anexa nr. 6 la Caietul de sarcini

### Factori de evaluare

Evaluarea ofertelor se va face potrivit criteriului prețul cel mai scăzut, prin compararea valorilor totale înaintate de către ofertanți.

De șters

Determinarea valorii estimate a contractului:

700 tone umed x 440 lei/t

48,25 tone uscat x 1950 lei/t

50 tone volum x 400 lei/t

50 tone DCD x 225 lei/t

Total 433337,50 lei/an